უნივერსიტეტის ღონისძიებების პორტალი

კონფერენცია „ცვლილებები შავი ზღვის რეგიონში: უსაფრთხოების, სტრატეგიული კავშირისა და მდგრადობის გაძლიერება“
2023-06-28 09:30 (Asia/Dubai)
28-29 ივნისს ილიას სახელმწიფო უნივერსიტეტის G 106 აუდიტორიაში გაიმართება ილიას სახელმწიფო უნივერსიტეტისა და საგარეო პოლიტიკის კვლევის ინსტიტუტის (Foreign Policy Research Institute, USA) მიერ ორგანიზებული კონფერენცია:
ცვლილებები შავი ზღვის რეგიონში: უსაფრთხოების, სტრატეგიული კავშირისა და მდგრადობის გაძლიერება
კონფერენცია მიზნად ისახავს, ხელი შეუწყოს შავი ზღვის რეგიონის წინაშე არსებული გამოწვევების და შესაძლებლობების შესახებ საექსპერტო და სამეცნიერო დიკუსიას და ცნობიერების ამაღლებას. ამავდროულად, კონფერენცია მნიშნელოვნად იქნება ფოკუსირებული შავი ზღვის ქვეყნების პოლიტიკური, ეკონომიკური და სოციალური გამოწვევების ანალიზზე მიმდინარე რუსეთ-უკრაინის ომის ფონზე. კონფერენცია თავს მოუყრის ექსპერტებს და აკადემიური სივრცის წარმომადგენლებს მსოფლიოს რამდენიმე ქვეყნიდან.
კონფერენციის შესახებ დეტალური ინფორმაციისთვის იხ. ფაილი.
ადგილმდებარეობა: ილიას სახელმწიფო უნივერსიტეტი, G106 აუდიტორია, გ. წერეთლის ქუჩა N1, G კორპუსი
რეგისტრაცია: დასწრება თავისუფალია. რეგისტრაცია სავალდებულოა.
სარეგისტრაციო ფორმა: https://shorturl.at/zBIW5
კონფერენციის თარიღი: 28-29 ივნისი, 2023 წელი
2023 წელი

კურსდამთავრებულთა კლუბის დაარსება და განათლების სკოლის პროგრამების სამაგისტრო ნაშრომების საჯარო დაცვა
2023-07-03 10:30
3 ივლისს, 10:30 საათზე, ილიას სახელმწიფო უნივერსიტეტის ტექნოლოგიების კორპუსის 102 საკონფერენციო დარბაზში გაიმართება ბიზნესის, ტექნოლოგიისა და განათლების ფაკულტეტის განათლების სკოლის პროგრამების სამაგისტრო ნაშრომების საჯარო დაცვა და კურსდამთავრებულთა კლუბის დაარსების ღონისძიება.
სამუშაო ენა: ქართული
დრო: 3 ივლისი, 10:30 საათი
ადგილმდებარეობა: ილიას სახელმწიფო უნივერსიტეტის T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია
2023

დოქტორანტ სალომე მჭედლიძის სადოქტორო ნაშრომის დაცვა
2023-07-05 12:00
5 ივლისს, 12:00 საათზე, ილიას სახელმწიფო უნივერსიტეტის G106 აუდიტორიაში გაიმართება ილიას სახელმწიფო უნივერსიტეტისა და გეორგ-აუგუსტის გოტინგენის უნივერსიტეტის (გერმანია) ერთობლივი ტრანსდისციპლინური საერთაშორისო სადოქტორო პროგრამის კარლ ფრიდრიხ ლემან-ჰაუპტის საერთაშორისო სადოქტორო პროგრამის დოქტორანტ სალომე მჭედლიძის სადოქტორო ნაშრომის ,,პირველადი მაგნიტური ველები: ევოლუცია და დაკვირვებითი ანაბეჭდები” (“Primordial Magnetic Fields: Evolution and Signatures”) დაცვა.
სამეცნიერო ხელმძღვანელები: გეორგ-აუგუსტის სახელობის გოტინგენის უნივერსიტეტიდან პროფესორი იენს ნიმაიერი.
ილიას სახელმწიფო უნივერსიტეტიდან პროფესორი თინათინ კახნიაშვილი.
სამუშაო ენა: ინგლისური
დრო: 5 ივლისი, 12:00 საათი
ადგილმდებარეობა: ილიას სახელმწიფო უნივერსიტეტის G კორპუსი, აუდიტორია 106, გ. წერეთლის ქ. N1
დასწრება თავისუფალია.
2023 წელი

IT დასაქმების ფორუმი ილიაუნის სტუდენტებისა და კურსდამთავრებულებისთვის
2023-07-07 12:00
ილიას სახელმწიფო უნივერსიტეტის ტექნოლოგიების სკოლის ორგანიზებით USAID-ის ეკონომიკური უსაფრთხოების პროგრამის „Training for Life (T4L) Industry-Led Workforce Development” მხარდაჭერით მიმდინარე პროექტის Advanced IT Trainings-ის ფარგლებში 7 ივლისს 12:00 საათიდან IT დასაქმების ფორუმი გაიმართება
ფორუმი სტუდენტებსა და კურსდამთავრებულებს საშუალებას მისცემს შეხვდნენ IT კომპანიების წარმომადგენლებს, გაიგონ მათი სერვისების, შეთავაზებების შესახებ, გაეცნონ სტაჟირებისა და დასაქმების შესაძლებლობებს.
ფორუმზე მონაწილეობას მიიღებენ როგორც ტექნოლოგიის სკოლის საბაკალავრო და სამაგისტრო პროგრამების კურსდამთავრებულები და სტუდენტები, ასევე USAID-ის ეკონომიკური უსაფრთხოების პროგრამის „Training for Life (T4L) Industry-Led Workforce Development” ფარგლებში განხორციელებული ტრენინგების Advanced IT Trainings კურსდამთავრებულები.
დასაქმების ფორუმზე წარმოდგენილი იქნება Advanced IT Trainings-ის DevOps კურსის პროექტების პრეზენტაცია, კომპიუტერული ინჟინერიის სტუდენტების ფინალური პროექტები, მოეწყობა მათ მიერ შესულებული საინჟინრო და ტექნოლოგიური პროტოტიპების დემონსტრაცია.
კომპანიებისთვის გამოყოფილი იქნება სივრცე, სადაც დაინტერესებული პირები შეძლებენ გასაუბრებასა და სტაჟირების, დასაქმების პროგრამებზე ინფორმაციის მიღებას.
პროექტი “Advanced IT Trainings” 2021 წლის 10 ოქტომბრიდან დაიწყო და მის ფარგლებში უკვე 60-ზე მეტმა მონაწილემ გაიარა ინტენსიური კურსები DevOps მიმართულებით.
IT დასაქმების ფორუმზე დასწრება შეუძლიათ ნებისმიერ დაინტერესებულ პირს, ამისათვის საჭიროა გაიაროთ წინასწარი რეგისტრაცია, რათა მიიღოთ დამატებითი ინფორმაცია.
სარეგისტრაციო ფორმა: https://forms.gle/eztBkYMnHwXNkqUE7
USAID ეკონომიკური უსაფრთხოების პროგრამა მიზნად ისახავს ქვეყანაში ისეთი სექტორების გაძლიერებას, რომელთაც აქვთ დიდი პოტენციალი დასაქმების ბაზრის გაფართოების, შემოსავლის ზრდისა და წარმატებული ეკონომიკური საქმიანობის დივერსიფიკაციის მიმართულებით.
დრო: 7 ივლისი, 12:00-17:00 საათი
ადგილმდებარეობა: ილიას სახელმწიფო უნივერსიტეტის G კორპუსი, G106, გ. წერეთლის ქუჩა N1
სამუშაო ენა: ქართული, ინგლისური
დამატებითი ინფორმაციისთვის დაგვიკავშირდით:

devops@iliauni.edu.ge
techschool@iliauni.edu.ge

2023

უნილაბში AWS Game Day Georgia გაიმართება
2023-07-08 10:00
8 ივლისს, 10:00 საათზე, ილიას სახელმწიფო უნივერსიტეტის T404-406 აუდიტორიაში (უნილაბი) ილიაუნის ტექნოლოგიის სკოლის DataArt Georgia-სა და AWS User Group Tbilisi- ის ერთობლივი ინიციატივით გაიმართება AWS Game Day Georgia.
GameDay არის შემეცნებით-გასართობი აქტივობა, რომელიც ამოწმებს AWSგადაწყვეტილებების დანერგვის უნარებს რეალურ სამყაროში არსებული პრობლემების გადასაჭრელად.
ეს არის პრაქტიკული შესაძლებლობა IT სფეროს პროფესიონალებისთვის და დამწყები სპეციალისტებისთვის, შეისწავლონ AWS-ის სერვისები, არქიტექტურის ნიმუშები, გაეცნონ საუკეთესო პრაქტიკებს და გამოიმუშაონ ჯგუფური მუშაობის უნარ-ჩვევები.
ღონისძიების განმავლობაში აქტივობის მონაწილეებს მიეწოდებათ ყველა საჭირო რესურსი სხვადასხვა სცენარით მუშაობისთვის.
თითოეულ გუნდს რეგისტრაციისას გადაეცემა AWS-ის ანგარიშზე წვდომისთვის საჭირო მონაცემები.
თამაშს პრეზენტაციის სახით გახსნიან Unicorn.Rentals-ის თანამშრომლები.
თითოეული გუნდი (4 წევრამდე) მიიღებს დაფას იმ ამოცანებით, რომლებიც უნდა ამოიხსნას სხვადასხვა გზით.
AWS Gameday-ზე არ არსებობს სწორი პასუხი, თითოეულ გუნდს ექნება ამოცანის ამოხსნის საკუთარი სტრატეგია, რომელიც AWS-ის ანგარიშებში წარმოდგენილი რესურსების მიხედვით უნდა შეიმუშაოს.
მონაწილეები მზად უნდა იყვნენ AWS Management Console-ში ინტენსიური მუშაობისთვის. თავიანთი ცოდნის გამოსავლენად მათ ასევე უნდა უნდა გამოიყენონ AWS-ის სერვისები. ღონისძიება მოიცავს cloud domains-ის მრავალფეროვნებას.
მონაწილეობისთვის:
მონაწილეობის მისაღებად საჭიროა დარეგისტრირდეთ ქვემოთ მითითებულ ბმულზე, რის შემდეგაც გადანაწილდებით გუნდების მიხედვით.

იმ შემთხვევაში, თუ გსურთ, რომ მეგობრებმა ერთობლივად მიიღოთ მონაწილეობა და შექმნათ თქვენი გუნდი, გთხოვთ აღნიშნულთან დაკავშირებით აცნობოთ ორგანიზატორებს.
იმ შემთხვევაში, თუ მონაწილეობთ გუნდთან ერთად, თითოეული წევრი უნდა დარეგისტრირდეს ინდივიდუალურად.
ორგანიზატორებს შეუძლიათ შეცვალონ გუნდის შემადგენლობა მონაწილეთა გამოცდილების დონის დასაბალანსებლად.

თამაშში მონაწილეობისთვის საჭიროა:

AWS და მიკროსერვისების საფუძვლების ცოდნა;
თავისუფლად ფლობდეთ ინგლისურს (თამაშის დროს კომუნიკაციისთვის);
ლეპტოპი და ადაპტერი;
Firefox ან Chrome.

დღის წესრიგი:

10:00 – 10:30 – რეგისტრაცია
10:30 – 10:45 – მისასალმებელი სიტყვა
11:00 – 17:00 – AWS Game Day კონკურსი
17:00 – 18:00 – ნეთვორქინგი

სარეგისტრაციო ფორმა: https://bit.ly/43qH3eo
სამუშაო ენა: ინგლისური
დრო: 8 ივლისი, 10:00
ადგილმდებარეობა: ილიას სახელმწიფო უნივერსიტეტის T კორპუსი, T404-406 აუდიტორია (UniLab), ქ. ჩოლოყაშვილის გამზ. N3/5
დასწრება თავისუფალია!
2023

საერთაშორისო ვორკშოფი „საქართველოს ისტორიული მყინვარული კერნი: საპილოტე პუბლიკაციები და შემდგომი ნაბიჯები"
2023-07-11 10:10
11-12 ივლისს ილიას სახელმწიფო უნივერსიტეტის კულტურული მემკვიდრეობის და გარემოს კვლევის ცენტრი, საერთაშორისო პარტნიორებთან ერთად გეგმავს საერთაშორისო ვორკშოფს „საქართველოს ისტორიული მყინვარული კერნი: საპილოტე პუბლიკაციები და შემდგომი ნაბიჯები” (Georgia Historical Ice-Core Project (GHICP) Workshop: Pilot publications and next stages).
ვორკშოფი გაიმართება ჩვენს უნივერსიტეტსა და ნოტინგემის უნივერსიტეტს შორის გაფორმებული საგრანტო ხელშეკრულების ფარგლებში ვორკშოფში მონაწილეობას მიიღებენ მკვლევარები გაერთიანებული სამეფოდან, აშშ, გერმანია და საფრანგეთი, ასევე მოწვეული სტუმრები, სტუდენტები საქართველოდიან.
ვორკშოფის ძირითადი მიზანია საერთაშორისო კვლევითი კონსორციუმის დაფუძნება და ერთიანი კვლევითი საკითხის შეთანხმება EU-USA-UK პროექტისთვის “CESOC-Caucasus: Climate, Environment and Social Change in the Caucasus”.
დეტალური პროგრამა ხელმისაწვდომია ბმულზე: https://shorturl.at/oqX05

ორგანიზატორები

ქრისტოფერ ლოვლაქი, Prof. Dr.
კლასიკური კვლევების და არქეოლოგიის განყოფილება, ნოტინგემის უნივერსიტეტი, UK

ანდრეი კურბატოვი, Prof. Dr.
კლიმატის ცვლილების ინსტიტუტი, მეინის უნივერსიტეტია, US

ლიზი გადრანი, PhD student
კლიმატის ცვლილების ინსტიტუტი, მეინის უნივერსიტეტია, US

მიხეილ ელაშვილი, Prof, Dr.
ილიას სახელმწიფო უნივერსიტეტი, GE

ლევან ტიელიძე, Prof. Dr.
ილიას სახელმწიფო უნივერსიტეტი, GE, ველინგტონის ვიქტორიას უნივერსიეტი, NZ

ჰელმუტ ბრუკნერი, Prof. Dr.
გეოგრაფიის ინსტიტუტი, კიოლნის უნივერსიტეტი, DE

ჰანეს ლაერმანსი, Dr.
გეოგრაფიის ინსტიტუტი, კიოლნის უნივერსიტეტი, DE

ანკა-ქრისტინა დან, Prof. Dr.
სამეცნეირო კვლევების ეროვნული ცენტრი, Ecole Normale Superieure, FR

უდო შლოცჰაუერი, Dr.
გერმანიის არქეოლოგიის სკოლა (DAI), DE

ჰანს ფონ სუხოდოლეცი, Dr.
გეოგრაფიის ინსტიტუტი, ლაიპციგის უნივერსიტეტი, DE

ნათანიელ ერბ-სათურლო, Prof, Dr.
ქრენფილდის უნივერსიტეტი, UK

პირველი ორი დღე 11-12 ივლისი დაეთმობა მოხსენებებს და სამუშაო შეხვედრებს. 13 ივლისს დაგეგმილია საველე-კვლევითი გასვლა დმანისის მიმართულებით, ხოლო 14- 18 ივლისს სამეგრელო-ზემო სვანეთის რეგიონში, რომელიც სამომავლო კვლევების ძირითად არეალს წარმოადგენს.
სამუშაო ენა: ინგლისური
დრო: 11-12 ივლისი
ადგილმდებარეობა: ილიას სახელმწიფო უნივერსიტეტი, E207 აუდიტორია, ქ.ჩოლოყაშვილის გამზ. N3/5
2023 წელი
https://iliauni.edu.ge/uploads/other/78/78801.pdf

Back2Networking კონფერენცია
2023-07-14 14:00
14 ივლისს, 14:00 საათზე, ილიას სახელმწიფო უნივერსიტეტისა და კომპანია Greennet-ის ორგანიზებით გაიმართება Back2Networking კონფერენცია, რომლის თითოეული სესია იქნება მინი-ვორშოპი – კონკრეტული ტექნოლოგიის განხილვა საფუძვლებიდან მისი იმპლემენტაციის მაგალითებამდე.
თემებისა და მომხსენებლების შესახებ:
დავით ირემაძე – „ქსელური ბრანდმაუერების წარმადობის ტესტირება“
დავით ირემაძე, ქსელის ინჟინერი, ამ სფეროში 15 წელია მოღვაწეობს. თავის საქმიანობაში აქცენტს აკეთებს მომავალი თაობის ბრანდმაუერებზე. დავითი ქსელური ბრანდმაუერების წარმადობის ტესტირების სესიაზე გაგიზიარებთ საუკეთესო პრაქტიკას ქსელური ბრანდმაურის წარმადობის შესაფასებლად.
ალექსანდრე ხიდეშელი – „ქსელის ტესტირების ავტომატიზაცია“
ალექსანდრე ხიდეშელი ქსელური ინჟინერიის სფეროს ამომავალი ვარსკვლავია. მისმა მიდგომებმა და თანამედროვე ხედვამ ხელი შეუწყო მოკლე დროში დიდი განაწილებული ქსელების პრობლემების სწრაფ და ეფექტურ მოძიებასა და აღმოფხვრას. ქსელის ტესტირების ავტომატიზაცის სესიაზე იგი გაგიზიარებთ ქსელის ტესტირების თანამედროვე მიდგომებს.
ალექს ზნამენსკი – „LAN, WAN და Cloud რესურსების ტესტირების მასშტაბირება“
ალექს ზნამენსკი ქსელის პროფესიონალია 21-წლიანი გამოცდილებით. მისი კარიერის განმავლობაში წარმატებით ახორციელებდა დიდი განაწილებული ქსელების ადმინისტრირებას, სწორედ ამიტომ, იგი საინტერესო მომხსენებელია B2N აუდიტორიისთვის. LAN, WAN და Cloud რესურსების ტესტირების მასშტაბირების სესიაზე ალექსი გაგიზიარებთ პრაქტიკულ გამოცდილებას თანამედროვე განაწილებულ ქსელში სხვადასხვა ქსელური სეგმენტის ტესტირების უზრუნველყოფის მიმართულებით.
რატომ უნდა დაესწრო B2N-ს?

დაუკავშირდები ქსელის ინჟინრებს, რითაც შეძლებ ნეთვორქინგის გაფართოებას;
ჩაერთვები დისკუსიებში და გაეცნობი პრაქტიკაზე დაფუძნებულ ექსპერტთა დაკვირვებებს;
იმუშავებ მარკეტინგისგან თავისუფალი გარემოში, რომელიც ორიენტირებულია ტექნიკური ცოდნის გაზიარებაზე.

სარეგისტრაციო ბმული: https://b2n2023.ticketforevent.com/
სამუშაო ენა: ქართული
დრო: 14 ივლისი, 14:00 საათი
ადგილმდებარეობა: ილიას სახელმწიფო უნივერსიტეტი, T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია.
2023

ღია კარის დღე: სამოქალაქო ინჟინერიის ორმაგის ხარისხის საბაკალავრო პროგრამა
2023-07-17 17:00
17 ივლისს, 17:00 საათზე, ილიას სახელმწიფო უნივერსიტეტის ტექნოლოგიის სკოლა სამოქალაქო ინჟინერიის ორმაგი ხარისხის საბაკალავრო პროგრამასთან დაკავშირებით გამართავს ღია კარის დღეს ჰიბრიდულ ფორმატში.
ვისაუბრებთ ორმაგი ხარისხის საერთაშორისო აკრედიტაციის საბაკალავრო პროგრამაზე სწავლის, ორი (ამერიკული და ქართული) დიპლომის მოპოვებისა და ერთი-ერთი ყველაზე მაღალანაზღაურებადი და მოთხოვნადი პროფესიის დაუფლების უნიკალურ შესაძლებლობაზე.
შეხვედრის ბმული: https://iliauni-edu-ge.zoom.us/j/81777641128
ღია კარის დღის შემდეგ გაიმართება ტური ტექნოლოგიის კორპუსში და შეძლებთ, დაათვალიეროთ მაღალტექნოლოგიური ლაბორატორიები.
პროგრამის შესახებ
საქართველოს განათლებისა და მეცნიერების სამინისტროს გადაწყვეტილებით, სან დიეგოს სახელმწიფო უნივერსიტეტი (აშშ, კალიფორნია) და ილიას სახელმწიფო უნივერსიტეტი გთავაზობთ უნიკალურ შესაძლებლობას 2023 წლის ერთიანი ეროვნული გამოცდებით ჩააბაროთ სამოქალაქო ინჟინერიის ორმაგი ხარისხის საერთაშორისო აკრედიტაციის პროგრამაზე და მოიპოვოთ როგორც ამერიკული, ისე ქართული უნივერსიტეტის დიპლომი.
სწავლის პროცესში გექნებათ შესაძლებლობა ისარგებლოთ გაცვლითი პროგრამით სან დიეგოს სახელმწიფო უნივერსიტეტში (აშშ, კალიფორნია).
სწავლის წლიური საფასური, როგორც ყველა სახელმწიფო უმაღლესი სასწავლებლის პროგრამაზე, 2250 ლარია.
პროგრამის არჩევა უკვე შესაძლებელია შეფასებისა და გამოცდების ცენტრის (NAEC) ბაზაში კოდით 0100130.
დრო: 17 ივლისი, 17:00 საათი
ადგილმდებარეობა: T 102 დარბაზი, ქ. ჩოლოყაშვილის გამზ. N⅗, ვაკის პარკის გადმოსწვრივ ან დისტანციურად ბმულზე: https://iliauni-edu-ge.zoom.us/j/81777641128
სამუშაო ენა: ქართული
დასწრება თავისუფალია.
ვირტუალური ტური ილიაუნის ტექნოლოგიების კამპუსში: https://vr.ihomepedia.com/IliaUni1/
2023

არქიტექტურის პროგრამის სტუდენტთა ფინალური გამოფენა
2023-07-18 18:00
18 ივლისს, 18:00 საათზე, ილიას სახელმწიფო უნივერსიტეტის H კორპუსში გაიხსნება არქიტექტურის საბაკალავრო და სამაგისტრო პროგრამების სტუდენტთა ნამუშევრების წლის შემაჯამებელი გამოფენა.
გამოფენაზე გამოვლინდება 5 საუკეთესო ნამუშევარი შემდეგ ნომინაციებში:

საუკეთესო სამაგისტრო ნაშრომი
საუკეთესო საბაკალავრო ნაშრომი
III კურსის საუკეთესო არქიტექტურული პროექტი
II კურსის საუკეთესო არქიტექტურული პროექტი
I კურსის საუკეთესო არქიტექტურული პროექტი

გამოფენის მიზანია ტექნოლოგიის სკოლის არქიტექტურის საბაკალავრო და სამაგისტრო პროგრამების პოპულარიზაცია, სტუდენტთა პროფესიული განვითარების ხელშეწყობა და პროგრამის ფარგლებში განხორციელებული პროექტების ფართო საზოგადოებისთვის გაცნობა.
დასწრება თავისუფალია.
2023

ილიაუნის ბაკალავრებისა და მაგისტრების გამოსაშვები ცერემონია 2023
2023-07-29 19:00
29 ივლისს, 19:00 საათზე, გიწვევთ ილიას სახელმწიფო უნივერსიტეტის 2023 წლის კურსდამთავრებულების გამოსაშვებ ცერემონიაზე.
ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი ნინო დობორჯგინიძე.
ტრადიციულად წელსაც ჩავატარეთ კონკურსი და გამარჯვებული კურსდამთავრებულები გამოსაშვებ ცერემონიაზე სიტყვით გამოვლენ.
ოფიციალური ნაწილი დასრულდება კურსდამთავრებულებისთვის ყველაზე დასამახსოვრებელი რიტუალით – ქუდების ცაში ასროლით.
ღონისძიებაზე დაუკრავენ: KILLAGES, ABDALI
დრო: 29 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო (ქ.ჩოლოყაშვილის გამზ. N3/5, ვაკის პარკის მოპირდაპირედ)
გელით!
2023

სპექტაკლი „ჩარლი და შოკოლადის ქარხანა"
2023-12-14 14:31
ზღაპარი 1 მოქმედებად
შობის ღამეს ყველა მეოცნებე ადამიანი სასწაულის მოლოდინშია, პატარა ჩარლიც, რომელიც ერთი დიდი ქალაქის განაპირას, ხის პატარა სახლში ცხოვრობს, ოცნებობს რომ ოდესმე მსოფლიოში უზარმაზარ შოკოლადების ქარხანაში მოხვდება , ცნობილი ვილი ვონკას ქარხანაში, რადგან შოკოლადი ძალიან უყვარს და მისი დაგემოვნების საშუალება, წელიწადში მხოლოდ ერთხელ, შობას ეძლევა, ისიც ოჯახის წევრების დაუღალავი შრომის ფასად.
რას უმზადებს ბედი ჩარლის?! ვის შეხვდება ვილი ვონკას შოკოლადების ქარხანაში შესასვლელი ოქროს ბარათი და ვინ მიიღებს მთავარ ჯილდოს?!
შობას ხომ ყველა ოცნება უნდა ახდეს!

რეჟისორი: ქეთი ასათიანიმხატვარი: ლიზა ჭიჭინაძემუსიკალური გამფორმებელი: ნინო სიხარულიძეტექნიკური რეჟისორი: ლენი ფანჯავიძე
მოქმედი პირნი და შემსრულებელნი:
ვილი-ვონკა – ანდრია ვაჭრიძებაბუა ჯო – კოტე ჯოხაძებებია ჯორჯიანა – მაკა ძაგანიაჩარლი ბაკეტი – საბა ქვლივიძევერუკა სოლტი – ელენე ჭავჭავაძემაიკ ტივი – ოთო სიხარულიძევიოლეტ ბორეჟანი – თუთი ნადირაძედედა, მოქალაქე – თათუ უშვერიძედედა, მოქალაქე – ნინი მაჭავარიანი
უმპა-ლუმპები: (ილიას სახელმწიფო უნივერსიტეტის სტუდენტები)
ნიკალაი ამოევი, ელენე კაპანაძე, გიორგი მარტინენკო, შაკო ფაილოძე, გვანცა ჩუბინაშვილი,ჟურნალისტები – ეკუნა ლაბაძე, დანიელ პირველი
სპექტაკლის სპონსორია ლოკო-მოკო
სპექტაკლის პრემიერა შედგა 2023 წლის 28 დეკემბერს
სპექტაკლის ხანგრძლივობაა 1 საათი ანტრაქტის გარეშე

ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
თარიღი:

28 დეკემბერი, 18:00 საათი
29 დეკემბერი, 18:00 საათი
4 იანვარი, 18:00 საათი
5 იანვარი, 15:00 საათი
6 იანვარი, 18:00 საათი
9 იანვარი, 18:00 საათი
10 იანვარი, 18:00 საათი
11 იანვარი, 18:00 საათი
12 იანვარი, 15:00 საათი
13 იანვარი, 18:00 საათი
16 იანვარი, 18:00 საათი
17 იანვარი, 18:00 საათი
18 იანვარი, 18:00 საათი
19 იანვარი, 18:00 საათი
20 იანვარი, 18:00 საათი

2023

ფოტოგამოფენა „იაპონიის ატომური დაბომბვა“
2023-12-16 10:00 - 22:00
16 დეკემბერს, ილიას სახელმწიფო უნივერსიტეტის G კორპუსის ფოიეში ილიას სახელმწიფო უნივერსიტეტისა და ატომური დაბომბვის მსხვერპლთა ნაგასაკის მშვიდობის ეროვნული მემორიალური დარბაზის ორგანიზებით გაიხსნება ფოტოგამოფენა „იაპონიის ატომური დაბომბვა“.
ექსპოზიციაზე წარმოდგენილი იქნება 1945 წლის 6 აგვისტოს ჰიროშიმისა და 1945 წლის 9 აგვისტოს ნაგასაკის დაბომბვის შედეგის ამსახველი ფოტონამუშევრები, გადარჩენილ ადამიანთა წერილობითი და ვიდეოჩანაწერები.
ფოტოგამოფენა გაგრძელდება 2024 წლის 30 იანვრამდე და დასრულდება ესეების კონკურსში „მსოფლიო ატომური იარაღის გარეშე“ გამარჯვებული სტუდენტების დაჯილდოებით.
სტუდენტებისთვის ასევე მოეწყობა ორიგამის წეროების ვორკშოპი. მათ მიერ შექმნილი ნამუშევრებიც საგამოფენო სივრცეში განთავსდება.
გამოფენის შესახებ
მეორე მსოფლიო ომის მიწურულს, 1945 წლის 6 და 9 აგვისტოს, ამერიკის შეერთებულმა შტატებმა იაპონიის ქალაქებში, ჰიროშიმასა და ნაგასაკიში, ჩამოაგდო 2 ატომური ბომბი, რომლებმაც მყისიერად გაანადგურა ორივე ქალაქი და შეიწირა 200 000-ზე მეტი ადამიანის სიცოცხლე, ხოლო მრავალი ათასი სიცოცხლის ბოლომდე იტანჯებოდა ატომური დაბომბვის შედეგად მიღებული დაზიანებებით.
იაპონიის მთავრობამ ატომური ბომბის მსხვერპლთა ხსოვნის პატივსაცემად და ატომური დაბომბვით შექმნილი საშინელი რეალობის გასაცნობად ჰიროშიმასა და ნაგასაკიში დააარსა ატომური დაბომბვის მსხვერპლთა მშვიდობის ეროვნული მემორიალური დარბაზები, რომლებიც მარადიული მშვიდობის მემორიალის როლს ასრულებს.
2005 წლიდან ატომური დაბომბვის მსხვერპლთა ნაგასაკის მშვიდობის ეროვნული მემორიალური დარბაზის ინიციატივით მთელი მსოფლიოს მასშტაბით ეწყობა ფოტოგამოფენები, რათა მთელ მსოფლიოს შეატყობინონ ატომური დაბომბვით მიღებული ზარალის შესახებ და მოუწოდონ მსოფლიოს ატომური იარაღის გარეშე მშვიდობიანი სამყაროს შექმნის აუცილებლობაზე. გამოფენები უკვე გაიმართა 13 ქვეყნის 24 ქალაქში, მსგავსი გამოფენა საქართველოში პირველად ეწყობა.
დრო: 16 დეკემბერი, 2023 – 30 იანვარი, 2024, 10:00 -20:00 საათი
ადგილმდებარეობა: ილიას სახელმწიფო უნივერსიტეტის G კორპუსის ფოიე, გ. წერეთლის ქ. N1
2023 წელი

"სამხრეთ კავკასიური ენების წარმოშობის დრო და ადგილი: რას გვაძლევს ცოდნა ადამიანთა ძველი საზოგადოებების, ეკოსისტემებისა და პოპულაციური გენეტიკის შესახებ?"
2023-12-20 17:00 - 18:00
20 დეკემბერს, 17:00 საათზე, ილიას სახელმწიფო უნივერსიტეტის G106 აუდიტორიაში გაიმართება პროფესორ ალექსანდრე გავაშელიშვილის საჯარო ლექცია ქართველურ ენათა წარმოშობის დროისა და ადგილის შესახებ.
მომხსენებელი შეაჯამებს ილიას სახელმწიფო უნივერსიტეტის ეკოლოგიის ინსტიტუტში ინტერდისციპლინური მიმართულებით წლების განმავლობაში განხორციელებული კვლევების შედეგებს, რომელთაც განსაკუთრებული მნიშვნელობა აქვს ქართველურ ენათა ოჯახის ისტორიისთვის.
კვლევის შედეგები გამოქვეყნდა მაღალრეიტინგულ სამეცნიერო ჟურნალში: Scientific Reports (იხ. https://doi.org/10.1038/s41598-023-45500-w). კვლევა ეფუძნება ბაიესური ფილოგენეტიკის (Bayesian phylogenetics) მეთოდოლოგიურ ჩარჩოს და ცდილობს ქართველურ ენათა წარმოშობის ადგილი დაადგინოს:
ა. იმ ცხოველებისა და მცენარეების (შესაბამისად, მათი გავრცელების არეალის) მიხედვით, რომელთა სახელები აღდგება წინარე ქართველურ ძირებამდე;
ბ. წარსული კულტურების გავრცელების ადგილებით;
გ. წარსულ და არსებულ ადამიანთა პოპულაციების გენეტიკური ვარიაციებით.
კვლევის შედეგები თანხვდება ამ პრობლემატიკის აქამდელი კვლევის ფართოდ გაზიარებულ ტოპოლოგიას, თუმცა, გვთავაზობს უფრო ადრეულ საშუალო გაყოფის თარიღებს; კერძოდ, სვანური და ქართო-ზანურის დაშორება უნდა მომხდარიყო ადრეული სპილენძის ხანაში, ხოლო ქართულისა და ზანურის – ადრეული რკინის ხანაში.
კვლევის მიხედვით ქართველურ ენათა სამშობლოდ მიიჩნევა ადგილი, რომელიც მოიცავს კოლხურ მყინვარულ რეფუგიუმს.მათი დაყოფა დაკავშირებულია როგორც ტექნოლოგიების გავრცელების სიჩქარესთან სხვადასხვა ლანდშაფტში, ისე სახელმწიფოს მიერ მართული თემების გაჩენასთან.
სამუშაო ენა: ქართული
დრო: 20 დეკემბერი, 17:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
ლექციაზე დასწრებას შეძლებთ ზუმის ბმულის საშუალებით https://iliauni-edu-ge.zoom.us/j/81282489645
2023 წელი

ილიაუნის სტუდენტური თვითმმართველობის არჩევნები
2023-12-21 15:00 - 16:00
ილიას სახელმწიფო უნივერსიტეტის სტუდენტური თვითმმართველობის არჩევნები 2024 წლის 15 იანვარს გაიმართება.
საარჩევნო პროცესის სრულყოფილად წარმართვის მიზნით, საქართველოს ცენტრალურ საარჩევნო კომისიასთან თანამშრომლობით და ამ უწყების კვალიფიციური სპეციალისტების მოწვევით/ჩართულობით დაკომპლექტდა უნივერსიტეტის სტუდენტური თვითმმართველობის უმაღლესი საარჩევნო კომისია 9 წევრის შემადგენლობით.
21 დეკემბერს, 15:00 საათზე, ილიას სახელმწიფო უნივერსიტეტის E208 აუდიტორიაში სტუდენტური თვითმმართველობის უმაღლესი საარჩევნო კომისია გამართავს შეხვედრას საარჩევნო პროცესში მონაწილეობის მიღების მსურველ სტუდენტური ორგანიზაციების წარმომადგენლებთან და დაინტერესებულ სტუდენტებთან საარჩევნო პროცესებისა და პროცედურების შესახებ ინფორმაციის მიწოდების მიზნით.
შეხვედრას არაუმეტეს 2 წარმომადგენელი დაესწრება თითო ორგანიზაციიდან.
წერილობითი კომუნიკაცია უნივერსიტეტის უმაღლეს საარჩევნო კომისიასთან შესაძლებელია მეილზე: elections2023@iliauni.edu.ge
სამუშაო ენა: ქართული
დრო: 21 დეკემბერი, 15:00 საათი
ადგილმდებარეობა: ილიას სახელმწიფო უნივერსიტეტის E208 აუდიტორია, ქ. ჩოლოყაშვილის გამზ. N3/5
პატივისცემით,
უნივერსიტეტის სტუდენტური თვითმმართველობის უმაღლესი საარჩევნო კომისია“
2023 წელი

ორიგამის წეროების დამზადების ვორკშოპი
2023-12-22 12:00 - 13:00
22 დეკემბერს, 12:00 საათზე, ილიას სახელმწიფო უნივერსიტეტის G106 დარბაზში სტუდენტებისთვის გაიმართება ორიგამის წეროების დამზადების ვორკშოპი ილიას სახელმწიფო უნივერსიტეტისა და ნაგასაკის ატომური ბომბის მსხვერპლთა მშვიდობის ეროვნული მემორიალური დარბაზის მიერ ორგანიზებული ფოტოგამოფენის „იაპონიის ატომური დაბომბვა“ ფარგლებში. სტუდენტების დამზადებული ორიგამები განთავსდება საგამოფენო სივრცეში.
ვორკშოპს გამართავს ილიას სახელმწიფო უნივერსიტეტის იაპონური ენის ლექტორი რისა უჩიდა, რომელიც საქართველოში JICA Japan-ის საზღვარგარეთული თანამშრომლობის მოხალისის სტატუსით იმყოფება.
ორიგამის წეროების შესახებ
იაპონიაში წერო იღბლიან ფრინველად ითვლება. უძველესი პერიოდიდან იაპონელები ორიგამის წეროებს აკეთებდნენ, რათა ღმერთებს მათი სურვილები შეესრულებინათ.
მეორე მსოფლიო ომის მიწურულს ჰიროშიმაში ჩამოაგდეს ატომური ბომბი. დაბომბვის მსხვერპლი იაპონელი გოგონა რადიაციით გამოწვეული სხვადასხვა დაავადებით დასნეულდა. ტკივილისგან შეწუხებულმა გადაწყვიტა, 1000 ქაღალდის წეროს გაკეთება. მას სწამდა, რომ თუ ამას გააკეთებდა, ღმერთები განკურნავდნენ. სამწუხაროდ გოგონა გარდაიცვალა, თუმცა ეს ფაქტი საყოველთაოდ ცნობილი გახდა და ორიგამის წერო მშვიდობის სიმბოლოდ იქცა. ამჟამად არა მხოლოდ იაპონიაში, არამედ ბევრ სხვა ქვეყანაშიც ქაღალდის წეროებს მშვიდობისთვის სალოცავად აკეთებენ.
ვორკშოპში მონაწილეობის მისაღებად გთხოვთ, 19 დეკემბრის 18:00 საათამდე გაიაროთ რეგისტრაცია. მასზე დასწრებას შეძლებს პირველი 100 რეგისტრირებული სტუდენტი.
რეგისტრაციისთვის მიჰყევით ბმულს.
სამუშაო ენა: იაპონური, უზრუნველყოფილი იქნება თანმიმდევრული თარგმანი ქართულად.
დრო: 22 დეკემბერი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ.N1
2023

ილიაუნის საახალწლო საღამო
2023-12-22 19:00 - 20:00
ძვირფასო სტუდენტებო, 22 დეკემბერს, 19:00 საათზე გელოდებით ილიაუნის საახალწლო საღამოზე. საშობაო ქალაქში დაგხვდებათ ცხელი გლინტვეინი, სითბო და საახალწლო მუსიკა ილიაუნის მუსიკის ცენტრის სტუდენტებისა და კურსდამთავრებულებისგან. საღამოს დიჯეი ANNA SUE დაასრულებს.
საღამოს პროგრამა :

19:00 – გახსნა
19:30 – ილიაუნის ხალხური სიმღერის გუნდი
19 :35 -ილიაუნის მუსიკალური ცენტრის ჯაზ-ვოკალის მიმართულების სტუდენტები: თათია კაპანაძე, ცირა მორჩილაძე, მარიამ კუპატაძე, შაბან მამედოვი.
20:00 – ილიაუნის კურსდამთავრებულები : ნინუცა გაბისონია და ბაჩი ვალიშვილი
20:30 – ANNA SUE https://shorturl.at/pyE07

დრო : 22 დეკემბერი, 19:00
ადგილმდებარეობა: ილიას სახელმწიფო უნივერსიტეტის T კორპუსის ეზო.
გილოცავთ დამდეგ შობა- ახალ წელს და გელოდებით !
2023

პრაღაში დატრიალებული უმძიმესი ტრაგედიის გამო ილიას უნივერსიტეტი სამძიმარს უცხადებს კარლის უნივერსიტეტს
2023-12-23 13:57
Condolences to the Charles University in Prague
In connection with the tragic events that took place at Charles University in Prague, on behalf of Ilia State University, we offer our deepest condolences and sympathy to students, family members of the victims and the colleagues of the Charles University.
We are profoundly shocked over the tragic events at your campus and extend our solidarity and support in this most difficult of situations. It is inconceivable to believe that something so terrible could happen at a university, a place dedicated to peaceful self-reflection, pursuit of knowledge, and cultivation of personal growth through education.
Our thoughts are with the families of the victims, as well as those who have been injured in this senseless act of violence.
Please accept our solidarity and support in this tragic moment.
With heartfelt condolences,
Rector Nino Doborjginidze
Ilia State University
2023

ილიაუნის სამეცნიერო-კვლევითი ფორუმი 2023
2023-12-25 16:00 - 2023-12-26 18:00
25-26 დეკემბერს ილიას სახელმწიფო უნივერსიტეტში გაიმართება საუნივერსიტეტო სამეცნიერო ფორუმი, რომელიც ეძღვნება ილიაუნის პროფესორ-ემერიტუსის, ზურაბ კიკნაძის 90 წლის იუბილეს.
ფორუმზე ილიაუნის სოციალური და კულტურის კვლევების ინსტიტუტისა და გიორგი წერეთლის აღმოსავლეთმცოდნეობის ინსტიტუტის პროფესორები თავიანთ პრეზენტაციებში ისაუბრებენ ზურაბ კიკნაძის კვლევითი და საგანმანათლებლო საქმიანობის შესახებ.
ილიას უმაღლესი კვლევების ცენტრი წარმოადგენს ცენტრის სერიის „ილიაუნის გზამკვლევის“ ფარგლებში ზურაბ კიკნაძის ავტორობით გამოცემულ ნაშრომს „ამირანიანი“.
26 დეკემბერს უნივერსიტეტის სამეცნიერო კვლევითი ინსტიტუტები დაინტერესებულ საზოგადოებას წარუდგენენ უნივერსიტეტში მიმდინარე სამეცნიერო-კვლევითი საქმიანობის შესახებ მოხსენებებს.
იხილეთ ფორუმის გრაფიკი: https://rb.gy/ix63yv
სამუშაო ენა: ქართული
დრო: 25 დეკემბერი, 16:00-18:00 საათი
26 დეკემბერი, 11:30-18:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1)
დასწრება თავისუფალია.
2023 წელი

ბაზარზე გასვლის სტრატეგიები Phubber-ისა და Retain-ის მაგალითზე
2024-01-10 19:30 - 20:30
2024 წლის 10 იანვარს Startup Grind Iliauni და პრეაქსელერატორი Zoomout წარმოგიდგენთ შეხვედრას გიორგი ჩუგოშვილთან, თემით “ბაზარზე გასვლის სტრატეგიები Phubber-ისა და Retain-ის მაგალითზე”.
გაიგე, როგორი გზა განვლო და რა გამოცდილება დააგროვა გიორგიმ და მისმა გუნდმა საქართველოს, უკრაინისა და სხვა საერთაშორისო ბაზრებზე ექსპანსიის მაგალითზე.
Phubber: ციფრული პლატფორმა შოპინგისთვის, მომხმარებელს საშუალებას აძლევს, თავისი გარდერობი ონლაინმაღაზიად აქციოს. ის 2019 წლიდან არსებობს და დღეს საქართველოში ტანსაცმლისა და ფეხსაცმლის ყველაზე დიდი ონლაინმაღაზიაა.
Retain: უკუკავშირის ფორმა, რომელსაც მარტივად მიაქვს მომხმარებლის ხმა სათაო ოფისამდე.
შეხვედრის დრო: 19:30 საათი 10 იანვარი, 2024 წელი
შეხვედრის ადგილი: ილიას სახელმწიფო უნივერსიტეტის G კორპუსი, 106 აუდიტორია
დასწრება შეუძლია ნებისმიერ დაინტერესებულ პირს წინასწარი რეგისტრაციით ბმულზე: https://forms.gle/dQXNGWmEYcmRL5GX8
სამუშაო ენა: ქართული
2023

„პოლონეთი – წარმატების გასაღები” – შეხვედრა პოლონეთში მუშაობისა და სწავლის შესაძლებლობებზ
2024-01-15 17:00 - 18:00
15 იანვარს, 17:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში (S506) გაიმართება შეხვედრა „პოლონეთი – წარმატების გასაღები“.
შეხვედრაზე ილიაუნის კურსდამთავრებულები ილაპარაკებენ პოლონური პროექტებისა და პოლონური ენის წყალობით პოლონეთში მუშაობისა და სწავლის შესაძლებლობებზე, ასევე კარიერული წარმატების გამოცდილებაზე.
შეხვედრას გაუძღვება ილიას სახელმწიფო უნივერსიტეტის პოლონური ენის მოწვეული მასწავლებელი მაგდალენა კნაპიკი, რომელიც ისაუბრებს როგორც მიმდინარე, ასევე სხვადასხვა პროგრამის ფარგლებში პოლონეთში სასწავლებლად გამგზავრების შესაძლებლობებზე.
სამუშაო ენა: ქართული (შესაძლებელია ინგლისური თარგმანიც)
დრო: 15 იანვარი, 17:00 საათი
ადგილმდებარეობა: ილიას სახელმწიფო უნივერსიტეტის ავსტრიული ბიბლიოთეკა, ოთახი S506, ქაქუცა ჩოლოყაშვილის გამზირი 3/5.
დასწრება თავისუფალია.

„სასწაულები შუა საუკუნეების საქართველოში“- მანანა ჯავახიშვილის საჯარო მოხსენება
2024-01-15 18:00 - 19:00
15 იანვარს, 19:00 საათზე, ილიას სახელმწიფო უნივერსიტეტის მეცნიერებათა და ხელოვნების ფაკულტეტის შუა საუკუნეების კვლევის ცენტრის მუდმივმოქმედი სემინარის ფარგლებში ილიაუნის ასოცირებული პროფესორი მანანა ჯავახიშვილი წაიკითხავს მოხსენებას „სასწაულები შუა საუკუნეების საქართველოში (ევროპული წყაროების მიხედვით)“.
მოხსენება ეხება სასწაულების ანატომიას მედიევალურ ეპოქაში და წარმოგვიდგენს ევროპულ წყაროებში (სიმონ დე სენ-კანტენის, ჰაიტონის, რუბრუკის, ბენედიქტ პოლონელის, მარკო პოლოს, ჯონ მანდევილის, პლანო კარპინის, მარინო სანუდოს და სხვათა ტექსტებში) საქართველოს შესახებ დაცულ ცნობებში მოთხრობილ სასწაულებს.
თუ XI-XII საუკუნეებში ლათინურენოვანი წყაროები საქართველოზე საუბრისას მეტწილად მითებითა და ლეგენდებით იფარგლებოდა, მონღოლთა ეპოქაში XIII-XIV სს-ში საქართველოზე თხრობისას საქართველოს ხატი რეალურ კონტურებს იძენს, კონკრეტდება პოლიტიკური კონტექსტი, ლანდშაფტი, წეს-ჩვეულებები და სხვა კულტურულ-ანთროპოლოგიური ხასიათის ცნობები, მათ შორისაა სასწაულების ამსახველი პასაჟებიც.
კვლევის მიზანია გააანალიზოს, რა ხასიათისაა დასავლურ წყაროებში საქართველოში მომხდარი სასწაულების შინაარსი და ხასიათი და რა ტიპის ინტერპრეტაციის საშუალებას იძლევა.
სამუშაო ენა: ქართული
დრო: 15 იანვარი, 19:00 საათი
ადგილმდებარეობა: ილიას სახელმწიფო უნივერსიტეტის S507 აუდიტორია, გიორგი წერეთლის N3
დასწრება თავისუფალია

კონფერენცია „ზღვრების გადაკვეთა"
2024-01-16 18:30 - 2024-01-18 16:00
16-18 იანვარს ილიას სახელმწიფო უნივერსიტეტში ილიაუნის უმაღლესი კვლევების ცენტრის ორგანიზებით გაიმართება სერგო ფარაჯანოვის დაბადებიდან 100 წლის იუბილესადმი მიძღვნილი კონფერენცია „ზღვრების გადაკვეთა”.
საზღვრების გადალახვა და წითელი ხაზების გადაკვეთა სერგო ფარაჯანოვის ცხოვრებისა და ხელოვნების საერთო მახასიათებელია. ის თავად იყო განსხვავებული იდენტობებისა და მიკუთვნებულობების გადაკვეთაზე – თბილისში დაბადებული ეთნიკური სომეხი, რომელმაც თავისი პირველი მნიშვნელოვანი ფილმი უკრაინაში, უკრაინული ფოლკლორის მოტივებზე გადაიღო. მისი დანარჩენი სამი მნიშვნელოვანი სრულმეტრაჟიანი ფილმიდან ერთი ეძღვნება საიათნოვას, სამენოვან თბილისელ სომეხ პოეტს, მეორე წარმოადგენს ქართული ლიტერატურულად დამუშავებული ლეგენდის თავისებურ ეკრანიზაციას, ხოლო მესამე – თურქული ლეგენდის გადააზრებას.
პოსტსტალინურ საბჭოთა კავშირში მისი სოციალური ქცევის სკანდალური ნონკონფორმიზმი და კინოხელოვნების სრულიად განუმეორებელი, მხოლოდ მისთვის დამახასიათებელი ინდივიდუალური სტილი, აგებული კოლაჟისა თუ tableu vivant-ის (‘ცოცხალი სურათის’) ესთეტიკაზე, წარმოადგენდა ასაფეთქებელ ნაზავს, რომელმაც მძიმე დაღი დაასვა დიდი რეჟისორის ცხოვრებას, მაგრამ მისი ფილმები გლობალური მნიშვნელობის ნაწარმოებებად აქცია.
კონფერენციაზე კინოსა და კულტურის ქართველი და საერთაშორისო სპეციალისტები – ჯეიმს სტეფენი, პატრიკ კაზალი, თეო ხატიაშვილი, ქეთი შავგულიძე, ვერონიკა ჟურავლიოვა, გიორგი მაისურაძე, ნიკოლოზ ნადირაშვილი, ოლგა ბრიუხოვეცკა, გოგი გვახარია, ზაალ ანდრონიკაშვილი, გიგა ზედანია – განიხილავენ ფარაჯანოვის შემოქმედების სხვადასხვა ასპექტს, რათა უკეთ გამოკვეთონ მისი ხელოვნების უნიკალური ფორმა, რომელიც მომაჯადოებელ ხასიათს დღემდე ინარჩუნებს.
სამუშაო ენები: ქართული, ინგლისური (უზრუნველყოფილი იქნება სინქრონული თარგმანი)
ადგილმდებარეობა:
16 იანვარი – ილიას სახელმწიფო უნივერსიტეტის G106 უდიტორია, გ. წერეთლის N1
17-18 იანვარი – ილიას სახელმწიფო უნივერსიტეტის S800 აუდიტორია, გიორგი წერეთლის N3
დასწრება თავისუფალია.
2024 წელი

სტუდენტური კონფერენცია „ევროკავშირის წევრობის კანდიდატის სტატუსი და სასამართლოს რეფორმა“
2024-01-17 19:00 - 20:00
17 იანვარს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ საერთაშორისო ორგანიზაცია „საქართველოს სასამართლოს გუშაგი“ ილიაუნის სამართლის სკოლასთან პარტნიორობით გამართავს სტუდენტურ კონფერენციას „ევროკავშირის წევრობის კანდიდატის სტატუსი და სასამართლოს რეფორმა“.
ორგანიზაციის წარმომადგენლები სტუდენტებთან ერთად იმსჯელებენ ევროინტეგრაციის გზაზე სასამართლო სისტემის რეფორმის არსებულ მდგომარეობაზე.
ღონისძიების სპიკერები იქნებიან:
ნაზი ჯანეზაშვილი, საქართველოს სასამართლოს გუშაგის დირექტორი, იუსტიციის უმაღლესი საბჭოს ყოფილი არამოსამართლე წევრი;
ანა ჩიქობავა, მეგი შამათავა, სალომე კვირიკაშვილი, საქართველოს სასამართლოს გუშაგის ანალიტიკოსები.
კონფერენციის მონაწილე სტუდენტები მიიღებენ ონლაინსერტიფიკატებს.
ღონისძიება ეწყობა პროექტის “CourtWatch.ge” ფარგლებში, რომელიც დაფინანსებულია საერთაშორისო ორგანიზაციის „ეროვნული წვლილი დემოკრატიისთვის“ (NED) მიერ.
დრო: 17 იანვარი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი N32
დასწრება თავისუფალია.

სოკრატეს კლუბის დისკუსია “საქართველოს უზენაესი სასამართლოს 2023 წლის 11 ივლისის გადაწყვეტილებაზე”
2024-01-18 17:00 - 19:00
18 იანვარს, 17:00 საათზე, წიგნის სახლში ,,ლიგამუსი”, გაიმართება სოკრატეს კლუბის მიერ ორგანიზებული დისკუსია “საქართველოს უზენაესი სასამართლოს გადაწყვეტილება ოჯახში ძალადობის საქმეზე”.
დისკუსიაზე განხილული იქნება საქართველოს უზენაესი სასამართლოს მიერ 2023 წლის 11 ივლისს მიღებული გადაწყვეტილება, ოჯახში ძალადობის საქმეზე.
საქმის გარემოებებიდან ირკვევა, რომ პირმა რამდენჯერმე იძალადა ოჯახის წევრებზე, არასრულწლოვნების თანდასწრებით. ამ საქმეში პირი ბრალდებულად იქნა ცნობილი საქართველოს სისხლის სამართლის კოდექსის 126-ე პრიმა მუხლის შესაბამისად, რომელიც გულისხმობს წინასწარი შეცნობით არასრულწლოვნის, უმწეო მდგომარეობაში მყოფის, შეზღუდული შესაძლებლობის მქონე პირის ან ორსული ქალის მიმართ, წინასწარი შეცნობით არასრულწლოვნის მიმართ და ორი ან მეტი პირის მიმართ ჩადენილ ოჯახში ძალადობას.
სოკრატეს კლუბი დისკუსიების წარმართვისას იყენებს სოკრატეს მეთოდს, რომელიც გულისხმობს სასამართლო გადაწყვეტილებებში არსებულ პრობლემურ საკითხებზე კითხვების დასმასა და სიღრმისეულ მსჯელობას.
საქართველოს უზენაესი სასამართლოს მიერ დადგენილი პრაქტიკის შესაბამისად ოჯახში ძალადობის შემადგენლობისათვის სავალდებულო ერთ-ერთი ელემენტის- ფიზიკური ტკივილის განცდის დადგენა შესაძლებელია, როგორც თავად დაზარალებულის ჩვენებით, ასევე, საქმეში არსებული ფაქტობრივი გარემოებების ანალიზით, რომლებიც მსხვერპლის მიერ ტკივილის განცდის ობიექტურად შეფასების შესაძლებლობას იძლევა. წინააღმდეგ შემთხვევაში ძალადობის ისეთი ფაქტები, სადაც დაზარალებულის ასაკის, ჯანმრთელობის მდგომარეობის ან სხვა ობიექტური ფაქტორების გათვალისწინებით შეუძლებელია მსხვერპლის მიერ განცდილი ტკივილის ვერბალურად გადმოცემა, დაუსჯელი დარჩებოდა.
დისკუსიაზე მიმოიხილება ოჯახში ძალადობის შესახებ მიღებულ გადაწყვეტილებასთან დაკავშირებული სამართლებრივი დეტალები, გაიმართება მსჯელობა უზენაესი სასამართლოს მიერ დადგენილ პრაქტიკასა და ოჯახში ძალადობის პრევენციის საკითხებზე.
მომხსენებლები:
მადონა მაისურაძე, რუსთავის საქალაქო სასამართლოს მოსამართლე
შორენა ლოლაძე, სამართლებრივი დახმარების პროგრამის დირექტორი, საქართველოს ახალგაზრდა იურისტთა ასოციაცია (საია)
მოდერატორი:
სალომე მალძიგაშვილი- სტუდენტი, ილიას სახელმწიფო უნივერსიტეტის საჯარო სამართლისა და პოლიტიკის სამაგისტრო პროგრამა
დისკუსიას მართავს ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება USAID სამართლის უზენაესობის პროგრამის მხარდაჭერით და საქართველოს ახალგაზრდა იურისტთა ასოციაციასთან თანამშომლობით.
სამუშაო ენა: ქართული
თარიღი: 18 იანვარი, 17:00 საათი
ადგილმდებარეობა: წიგნის სახლი “ლიგამუსი”, ი. ჭავჭავაძის გამზ. N32.
დასწრება თავისუფალია.

დოქტორანტ ალექსანდრე გაბელიას სადისერტაციო ნაშრომის დაცვა
2024-01-22 13:00 - 15:00
22 იანვარს, 13:00 საათზე, ილიას სახელმწიფო უნივერსიტეტის G 106 აუდიტორიაში მეცნიერებათა და ხელოვნების ფაკულტეტის სადოქტორო პროგრამის კულტურის კვლევები დოქტორანტი ალექსანდრე გაბელია დაიცავს სადისერტაციო ნაშრომს „მესამე კინო: „საყოველთაო სიმღერა“.
სამეცნიერო ხელმძღვანელი – ნინო მხეიძე, ილიას სახელმწიფო უნივერსიტეტის ასოცირებული პროფესორი
დრო: 22 იანვარი, 13:00 საათი
ადგილმდებარეობა: G 106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

„საინვესტიციო გარემო საქართველოში და მის ფარგლებს გარეთ”
2024-01-22 19:30 - 20:30
სტარტაპი რომ წამოიწყოთ ან განავითაროთ, არ უნდა გამოტოვოთ შეხვედრა, რომელიც 22 იანვარს ილიაუნიში გაიმართება. „გლობალაიზის“ დამფუძნებელი და აღმასრულებელი დირექტორი სალომე კუკავა და „აქსელის“ მმართველი დირექტორი ირო ცაგარეიშვილი საკუთარი კომპანიების მაგალითზე გაგაცნობენ ქართული სტარტაპებისთვის მისაწვდომ ფინანსურ შესაძლებლობებს საქართველოში და მის ფარგლებს გარეთ.
მომხსენებლები წარმოადგენენ შემდეგ კომპანიებს: Globalize: ბიზნესსაკონსულტაციო ორგანიზაციას, რომელიც სტარტაპებსა და მეწარმეებს საერთაშორისო ბაზრების ათვისებაში ეხმარება, Axel საქართველოს ანგელოზ ინვესტორთა ქსელს, დაარსებულს 2021 წელს ადრეულ ეტაპზე მყოფ ტექნოლოგიურ სტარტაპებში ინვესტიციების განსახორციელებლად. ამ დროისათვის ორგანიზაცია 60-ზე მეტ ინვესტორს აერთიანებს.
შეხვედრა გაიმართება 22 იანვარს, 19:30 საათზე, ილიას სახელმწიფო უნივერსიტეტის G106 აუდიტორიაში (გ. წერეთლის ქ. N1).
სამუშაო ენა: ქართული
დასწრება შეუძლია ნებისმიერ დაინტერესებულ პირს წინასწარი რეგისტრაციით ბმულზე: https://forms.gle/Sxt1VFMpwxoJBao78
შეხვედრის ორგანიზატორები: ილიაუნის ტექმეწარმეობისა და ინოვაციების განვითარების ცენტრი, Startup Grind Iliauni და პრეაქსელერატორი Zoomout
2024

პანელური დისკუსია „საქართველოს ევროპული გზა: მედეგობა ევროკავშირთან ინტეგრაციის კონტექსტში“
2024-02-08 16:00 - 17:00
8 თებერვალს, 16:00 საათზე, წიგნის სახლში „ლიგამუსი“ გაიმართება პანელური დისკუსია საქართველო-ევროკავშირის ურთიერთობების შესახებ.
ილიას სახელმწიფო უნივერსიტეტის პროფესორებსა და მკვლევრებთან ერთად დისკუსიაში მონაწილეობას მიიღებენ საერთაშორისოდ აღიარებული პოლიტიკის მეცნიერები, ბერლინის თავისუფალი უნივერსიტეტის პროფესორები, ტანია ბიორცელი და თომას რისე.
პანელის მონაწილეები აკადემიურ ჭრილში მიმოიხილავენ საქართველო-ევროკავშირის ურთიერთობების სხვადასხვა ასპექტს, მათ შორის: ევროკავშირთან დაახლოების გავლენას საქართველოში რეფორმების დინამიკაზე, საქართველო-ევროკავშირის ურთიერთობების გეოპოლიტიკური ასპექტებს, პროდასავლურ და ანტიდასავლურ აქტორებს საქართველოში, ევროკავშირის კანდიდატის სტატუსის მნიშვნელობასა და გამოწვევებს ევროკავშირთან შემდგომი დაახლოების/ინტეგრაციის გზაზე.
ღონისძიება იმართება ევროკავშირის პროექტის ჟან მონეს კათედრა ილიაუნიში ფარგლებში.
ღონისძიების დეტალური დღის წესრიგი: https://shorturl.at/pzBFM
ღონისძების ჩატარების ადგილი და დრო: წიგნის სახლი ლიგამუსი (ი. ჭავჭავაძის გამზ. N32); 8 თებერვალი, 16:00 საათი
სამუშაო ენა: ინგლისური

საფორტეპიანო მუსიკის კონცერტი
2024-02-17 18:00 - 20:00
17 თებერვალს, 18:00 საათზე, ილიას სახელმწიფო უნივერსიტეტის B201 აუდიტორიაში ილიაუნის მუსიკის ცენტრის საკლავიშო ხელოვნების მიმართულების სტუდენტები გამართავენ საანგარიშო კონცერტს.
იოჰან სებასტიან ბახის, რობერტ შუმანის, ფრანც შუბერტის, ფრედერიკ შოპენის, ერიკ სატისა და ნიკოლოზ შენგელიას ნაწარმოებებს შეასრულებენ პროფესორ ნინო მამრაძის კლასის სტუდენტები: რეზი წიტაიშვილი, თამარ თარაევა, სოფო ტარტარაშვილი, ლუკა ნიკოლაძე და კომპოზიტორი და პიანისტი ნიკოლოზ შენგელია.
დრო: 17 თებერვალი, 18:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზირი N32
დასწრება თავისუფალია.

KKAA-ის ფილოსოფია და შეხედულებები – არქიტექტორ ნიკოლას გეშარდის პრეზენტაცია
2024-02-21 17:30 - 20:30
21 თებერვალს, 17:30 საათზე, ილიას სახელმწიფო უნივერსიტეტის T102 საკონფერენციო დარბაზში კომპანია Kengo Kuma And Associates-ის არქიტექტორი ნიკოლას გეშარდი გამართავს პრეზენტაციას KKAA-ის ფილოსოფიისა და შეხედულებების შესახებ.
KKAA პროექტებს 40-ზე მეტ ქვეყანაში ახორციელებს. მისი ნიშაა ბუნებას, ტექნოლოგიებსა და ადამიანებს შორის ახალი ურთიერთობის შექმნა.
მომხსენებელი ისაუბრებს კომპანიის ბოლო დროინდელ დასრულებულ პროექტებზე: H.C. ანდერსენის მუზეუმი, Water Culture House Projectდა Ibsen Library კონკურსი.
არქიტექტორი ნიკოლას გეშარდი, Kengo Kuma And Associates-ის პროექტის მენეჯერი, მუშაობდა ბევრი სააგენტოს სახელით, მათ შორისაა: KKAA – Kengo Kuma and Associates-ის ტოკიოს ოფისი, Agence Nicolas Michelin et Associés-ი, პარიზი და Sou Fujimoto-ის ტოკიოს ოფისი. მონაწილეობდა საერთაშორისო პროექტებში: H.C.Andersen Museum და Water Culture House დანიაში. ნორვეგიის იბსენის ბიბლიოთეკის კონკურსის გამარჯვებულია.
კომპანია Kengo Kuma And Associates 1990 წელს დააარსა კენგო კუმამ. ის ტოკიოს უნივერსიტეტის პროფესორი ემერიტუსია. ასწავლიდა კეიოსა და ტოკიოს უნივერსიტეტებში.
ძირითადი პუბლიკაციები: ზენ შიგოტო (კენგო კუმა – ნამუშევრების სრული კოლექცია, Daiwa Shobo), Ten Sen Men („წერტილი, ხაზი, თვითმფრინავი“, Iwanami Shoten), მაკერუ კენჩიკუ (დამარცხების არქიტექტურა, ივანამი შოტენი), შიზენ ნა კენჩიკუ (ბუნებრივი არქიტექტურა, Iwanami Shinsho), Chii-sana Kenchiku (მცირე არქიტექტურა, Iwanami Shinsho) და სხვ.
დამატებითი ინფორმაციისთვის ეწვიეთ https://kkaa.co.jp/en/
სამუშაო ენა: ინგლისური
დრო: 21 თებერვალი, 17:30 საათი
ადგილმდებარეობა: ილიას სახელმწიფო უნივერსიტეტის T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია.

ღია კარის დღე - მედიცინის სკოლა
2024-02-26 08:00 - 17:00
27 თებერვალს, 16:00 საათზე, ილიას სახელმწიფო უნივერსიტეტის G106 აუდიტორიაში მედიცინის პროგრამით დაინტერესებული აბიტურიენტებისა და უფროსკლასელებისთვის გაიმართება ღია კარის დღე.
დიპლომირებული მედიკოსის ერთსაფეხურიანი ინგლისურენოვანი საგანმანათლებლო პროგრამა უზრუნველყოფს შესაბამისი ცოდნისა და კომპეტენციის კვალიფიციური მედიკოსის მომზადებას, რომელიც კონკურენტული იქნება საერთაშორისო დონეზე და შეძლებს ეფექტურ მუშაობას ჯანდაცვის როგორც სახელმწიფო, ასევე კერძო სექტორში.
ინგლისურენოვანი სასწავლო მასალით სტუდენტები და ლექტორები მაქსიმალურად იყენებენ თანამედროვე ინგლისურენოვან სასწავლო რესურსს, ეზიარებიან დარგის უახლეს მიღწევებსა და გამოცდილებებს.
პროგრამაზე ჩაბარების მსურველ და სხვა დაინტერესებულ პირებს ილიას სახელმწიფო უნივერსიტეტის შესაძლებლობათა შესახებ ინფორმაციას გაგიზიარებენ ილიაუნის მედიცინის პროგრამის პროფესორები და სტუდენტები, გექნებათ შესაძლებლობა, დასვათ შეკითხვები და მიიღოთ ამომწურავი პასუხები.
მეტს გაიგებთ კეთილმოწყობილი აუდიტორიების, კომპიუტერული კლასების, კომპიუტერული სასწავლო პროგრამების, სასწავლო ლაბორატორიების სამეცნიერო ბაზებისა და სხვა რესურსების შესახებ.
დრო: 16:00 – 17:00 საათი
ადგილი: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
ინფორმაცია ღია კარის დღის სრული პროგრამის შესახებ შეგიძლიათ იხილოთ აქ https://shorturl.at/himuI
ღია კარის დღეზე დასასწრებად დარეგისტრირდით ბმულზე https://forms.gle/bhKEto1YvBBbMyx3A
შენი საინტერესო ცხოვრება იწყება აქ!
